Fínasta veður verður á landinu um verslunarmannahelgina. Veðurfræðingur segir mestar líkur á að sjá sólina á Vestfjörðum á morgun en það sem eftir lifir helgarinnar muni sú gula verða á kunnuglegum slóðum, á Norður- og Austurlandi.
Stóra spurningin er alltaf um verslunarmannahelgina
Segir Ingibjörg Jóhannesdóttir veðurfræðingur. Hún segir að það verði víða bjart veður í dag en líkur á síðdegisskúrum á suðvesturhorninu. Hlýjast verður á Suður- og Vesturlandi og þar gæti hitinn náð 25 stigum. Kaldast verður á Norðausturlandi og Ingibjörg ætlar aðeins að bjóða upp á tíu gráður þar.
Veðrið á sunnudaginn verður í svipuðum dúr en skýjað sunnan- og vestanlands, hitinn á landinu 10-18 gráður og það gætu orðið skúrir á miðhálendinu. Á mánudaginn verður hitinn svipaður og dálítil væta sunnan og vestan til en léttskýjað annars staðar.